CELEX: 52008PC0320
Language: lt
Date: 2008-05-27
Title: Pasiūlymas Tarybos sprendimas kuriuo valstybės narės įgaliojamos Europos bendrijos interesų labui ratifikuoti Tarptautinės darbo organizacijos 2007 m. Darbo žvejybos sektoriuje konvenciją (konvenciją Nr. 188)

Svarbus teisinis pranešimas

|

52008PC0320

Pasiūlymas Tarybos sprendimas kuriuo valstybės narės įgaliojamos Europos bendrijos interesų labui ratifikuoti Tarptautinės darbo organizacijos 2007 m. Darbo žvejybos sektoriuje konvenciją (konvenciją Nr. 188)  /* KOM/2008/0320 galutinis - CNS 2008/0107 */  

	[pic] | EUROPOS BENDRIJŲ KOMISIJA |Briuselis, 27.5.2008KOM(2008) 320 galutinis2008/0107 (CNS)PasiūlymasTARYBOS SPRENDIMASkuriuo valstybės narės įgaliojamos Europos bendrijos interesų labui ratifikuoti Tarptautinės darbo organizacijos 2007 m. Darbo žvejybos sektoriuje konvenciją (konvenciją Nr. 188)(pateikta Komisijos)AIŠKINAMASIS MEMORANDUMAS1. PASIūLYMO APLINKYBėS |Pasiūlymo pagrindas ir tikslai Tarptautinės darbo organizacijos (toliau – TDO) Darbo žvejybos sektoriuje konvencija Nr. 188 buvo priimta 2007 m. birželio mėn. per Tarptautinės darbo organizacijos 96–tąją sesiją (toliau – konvencija Nr. 188). Priimti konvenciją Nr. 188 prireikė po to, kai 2006 m. vasario mėn. TDO priėmė Konsoliduotąją darbo jūroje konvenciją (toliau – DJK)[1]. Žvejybos sektorius nėra įtrauktas į DJK taikymo sritį. 2003 m. TDO biuras ir TDO trišalė taryba (vyriausybės, darbdaviai, darbuotojai) pradėjo rengti atnaujintą ir išsamų tarptautinį žvejybos sektoriaus darbo standartą, kuris suteiktų tinkamą žvejų apsaugą visame pasaulyje ir būtų visuotinai ratifikuotas. Konvencijos Nr. 188 tikslas – nustatyti minimalius tarptautinius žvejybos sektoriaus standartus. Todėl joje persvarstomos 1959 m. Minimalaus amžiaus (žvejų) konvencija Nr. 112, 1959 m. Sveikatos patikrinimo (žvejų) konvencija Nr. 113, 1959 m. Žvejų darbo sutarčių sąlygų konvencija Nr. 114 ir 1966 m. Įgulos narių (žvejų) apgyvendinimo konvencija Nr. 126; ji taip pat apima kitus svarbius klausimus, pvz., sveikatą ir darbo saugą, įgulos komplektavimą ir poilsio valandas, įgulos sąrašą, repatriaciją, darbuotojų atranką ir įdarbinimo tarpininkavimą, socialinę apsaugą, reikalavimų laikymąsi ir įgyvendinimo užtikrinimą. Prie konvencijos Nr. 188 pridedama rekomendacija Nr. 199 dėl darbo žvejybos sektoriuje, kuri 2007 m. birželio mėn. buvo priimta Tarptautinėje darbo konferencijoje. Pagrindinis 2007 m. konvencijos tikslas – skatinant geras žvejų gyvenimo ir darbo sąlygas bei teisingesnę konkurenciją pasaulyje, sukurti ir išlaikyti vienodas sąlygas žvejybos sektoriuje ir tokiu būdu pasiekti, kad būtų ratifikuojama daugiau konvencijų dėl darbo jūroje. Europos Sąjunga per ES koordinavimą aktyviai dalyvavo derantis ir baigiant rengti konvenciją Nr. 188. TDO nuostatų nuoseklumą ir derėjimą su Bendrijos acquis tyrė ir koordinavo ES 2004, 2005 ir 2007 m. vykusiose diskusijose. Tai buvo ypač svarbu tam tikroms konvencijos sritims, kurios priskiriamos išimtinei Bendrijos kompetencijai, t. y. socialinės apsaugos sistemų koordinavimui, kuris nustatomas pagal 1971 m. liepos 14 d. Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, priimtą remiantis EB sutarties 42 straipsniu. Reglamento (EEB) Nr. 1408/71 13 straipsnio 2 dalies c punkte ir 14b straipsnyje nustatytos specifinės nuostatos dėl jūrininkų ir žvejų. Pagal 2003 m. gegužės 14 d. Reglamentą (EB) Nr. 859/2003 į Reglamento (EEB) Nr. 1408/71 taikymo sritį buvo įtraukti trečiųjų šalių piliečiai. Šiame Reglamente nustatytos normos, taikytinos trečiųjų šalių piliečiams, ir numatytos tokios pat socialinės apsaugos teisės, kaip ir Europos Sąjungoje judantiems ES piliečiams. Reglamentas (EEB) Nr. 1408/71 bus tinkamu laiku pakeistas 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo, kai bus priimtas naujas įgyvendinimo reglamento projektas. TDO tekste vėliavos ir gyvenamosios vietos valstybės atsakomybė apima skirtingas socialinės apsaugos sritis. Pagal ES teisę vėliavos valstybė paprastai apibrėžiama kaip valstybė, kurios socialinę apsaugą reglamentuojantys įstatymai turi būti taikomi pagal reglamentus (EEB) Nr. 1408/71 ir (EB) Nr. 883/2004. Siekiant reguliuoti galimų teisinių konfliktų tarp 2007 m. konvencijos ir ES acquis dėl socialinės apsaugos sistemų koordinavimą į tekstą buvo įtraukta apsaugos išlyga (37 straipsnis). Šios išlygos tikslas – apsaugoti ir užtikrinti EB teisės viršenybę socialinės apsaugos sistemų koordinavimo srityje tais atvejais, kai konvencijos nuostatos lemia rezultatus, kurie skiriasi nuo susijusių EB normų. Pagal Teisingumo Teismo nagrinėtą AETR precedentą dėl išorės kompetencijos valstybės narės negali ratifikuoti 2007 m. konvencijos neturėdamos Bendrijos leidimo, nes joje esančios nuostatos dėl socialinės apsaugos režimų koordinavimo turi įtakos Bendrijos išimtinei kompetencijai šioje srityje. Kad šiuo atveju būtų užtikrintas kompetencijų pasidalijimo tarp Bendrijos ir valstybių narių principas, pagal Sutarties nuostatas, Komisija siūlo Tarybai įgalioti valstybes nares ratifikuoti konvenciją Nr. 188 Bendrijos interesų labui. |Bendrosios aplinkybės Konvencija Nr. 188 atitinka TDO pagrindinį mandatą, kuriuo nustatomi tarptautiniai žvejybos sektoriaus darbo standartai, siekiant skatinti deramą žvejų darbą. Konvencijoje Nr. 188 atsižvelgiama į tai, kad reikia užtikrinti ypatingą žvejų apsaugą dėl sektoriaus pobūdžio, specifinių darbo ir gyvenimo sąlygų. Konvencijoje nustatytos devynios standartų grupės: (I) apibrėžtys ir taikymo sritis, (II) bendrieji principai, (III) minimalūs darbo žvejybos laivuose reikalavimai, (IV) teikimo sąlygos, (V) apgyvendinimas ir maitinimas, (VI) sveikatos priežiūra, sveikatos ir socialinė apsauga, (VII) reikalavimų laikymasis ir įgyvendinimo užtikrinimas, (VIII) I, II ir III priedų keitimai ir (IX) baigiamosios nuostatos. Kad konvencija Nr. 188 būtų įgyvendinta, iš vėliavų valstybių ir uostų valstybių reikalaujama sukurti reikalavimų laikymosi ir įgyvendinimo užtikrinimo sistemą. Konvencijoje taip pat numatyta išlyga dėl „palankesnių sąlygų netaikymo“, kuria užtikrinama, kad konvencijos neratifikavusių šalių laivams nebūtų taikomos palankesnės sąlygos negu konvenciją ratifikavusių šalių žvejybos laivams. Egzistuoja didžiulis Bendrijos acquis, pagrįstas Sutarties 42, 71, 137 ir 138 straipsniais dėl daugelio klausimų, kuriuos apima DJK. Bendros kompetencijos klausimai, kuriems turi įtakos 2007 m. konvencija, sudaro pagrindinę teksto nuostatų dalį. Bendrijos kompetencijai buvo priskiriama, inter alia, darbo teisė, darbo sąlygos, sauga ir sveikatos apsauga, apgyvendinimas ir žvejybos laivų statybos bei priežiūros reikalavimai. ES žuvininkystės partnerystės susitarimuose (ŽPS) su trečiosiomis valstybėmis taip pat yra socialinė išlyga, kurioje nurodomi TDO standartai. ES jūrų politikos mėlynojoje knygoje (integruota Europos Sąjungos jūrų politika) pritariama tarptautinių darbo jūrų sektoriuose konvencijų, įskaitant konvenciją Nr. 188, ratifikavimui ir taikymui. |Pasiūlymo srityje taikomos nuostatos Pasiūlymo srityje nėra galiojančių nuostatų. |Derėjimas su kitomis Europos Sąjungos politikos sritimis ir tikslais Netaikoma |2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Netaikoma |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Netaikoma Todėl nereikia svarstyti kelių galimybių. |3. TEISINIAI PASIūLYMO ASPEKTAI |Siūlomų veiksmų santrauka Toliau reikia taikyti Bendrijos taisykles srityse, kurias apima konvencija Nr. 188, o visam pasauliui turi būti aiškiai parodyta, kokią svarbą Bendrija teikia konvencijai Nr. 188 ir žvejų darbo bei gyvenimo sąlygoms. Skirtingai nei kituose tarptautiniuose forumuose, TDO veiklos taisyklėse nėra numatytas oficialaus pasirašymo procesas prieš ratifikavimą. Atsižvelgiant į TDO aplinkybes pasirašymą pakeičia balsavimo procedūra, po kurios priimamas dokumentas, ir tai yra prilyginama pasirašymui. Svarstoma konvencija buvo priimta 2007 m. birželio 14 d. balsuojant Tarptautinėje darbo konferencijoje, tačiau dar neįsigaliojo. Net jeigu tik valstybės gali prisijungti prie konvencijos, matyti, kad Komisija Europos bendrijos vardu per Europos Sąjungos koordinavimą aktyviai dalyvavo atliekant parengiamąjį darbą ir vedant derybas. Kadangi TDO turi trišalę struktūrą, vyriausybių, darbdavių ir darbuotojų atstovai dalyvavo derybose ir balsavo dėl konvencijos Nr. 188 priėmimo. Komisija taip pat palengvino ES koordinavimą, bendradarbiaudama su ES pirmininkaujančia valstybe organizavo valstybių narių ekspertų susitikimus ir konsultacijas su ES ir tarptautiniais socialiniais partneriais. Komisija dalyvavo kaip aktyvi stebėtoja. Pažymėtina, kad ši konvencija turi įsigalioti kuo greičiau. Atsižvelgiant į tai, kad socialinių sistemų koordinavimo kompetencija priklauso Bendrijai, valstybės narės negali ratifikuoti konvencijos be Bendrijos leidimo. Komisija siūlo Tarybai įgalioti valstybes nares ratifikuoti konvenciją Nr. 188 Bendrijos interesų labui. Siūlomas sprendimas suteiks valstybėms narėms galimybę ir paskatins jas nedelsiant imtis visų ratifikavimui reikalingų veiksmų. |Teisinis pagrindas EB sutarties 42 straipsnis. |Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |Netaikoma |Netaikoma |Pasirinkta priemonė |Siūlomos priemonės: kita |Kitos priemonės nebūtų tinkamos dėl toliau nurodytos (-ų) priežasties (-čių). Netaikoma |4. POVEIKIS BIUDžETUI |Pasiūlymas neturi jokio poveikio Bendrijos biudžetui. |5. PAPILDOMA INFORMACIJA |Išsamus pasiūlymo paaiškinimas Netaikoma |2008/0107 (CNS)PasiūlymasTARYBOS SPRENDIMASkuriuo valstybės narės įgaliojamos Europos bendrijos interesų labui ratifikuoti Tarptautinės darbo organizacijos 2007 m. Darbo žvejybos sektoriuje konvenciją (konvenciją Nr. 188)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 42 straipsnį, siejant su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,atsižvelgdama į Komisijos pasiūlymą[2],atsižvelgdama į Europos Parlamento nuomonę[3],kadangi:(1) Tarptautinės darbo organizacijos Darbo žvejybos sektoriuje konvencija Nr. 188 (toliau atitinkamai – TDO ir konvencija) priimta 2007 m. birželio 14 d. Ženevoje vykusioje TDO Tarptautinės darbo konferencijos sesijoje, skirtoje jūrų klausimams, per kurią visos ES valstybių narių delegacijos balsavo už konvencijos priėmimą[4].(2) Ši konvencija yra didelis įnašas tarptautiniu lygmeniu į žvejybos sektorių – ja skatinamas deramas žvejų darbas ir sąžiningesnė žvejybos laivų savininkų konkurencija, todėl jos nuostatos turėtų būti įgyvendinamos kuo greičiau.(3) Komisija, Taryba ir Europos Parlamentas ragina ratifikuoti tarptautines darbo konvencijas, kurias TDO klasifikuoja kaip aktualias ir prisidedančias prie ES pastangų skatinti deramą darbą visiems ES ir už ES ribų[5].(4) TDO konstitucijos 19 straipsnio 8 pastraipoje nustatyta, kad „jokia konvencija arba rekomendacija, priimta konferencijoje, ar bet kokios narės ratifikuota konvencija neturi poveikio jokiam įstatymui, teismo sprendimui, įprastai praktikai ar susitarimui, kuriais atitinkamiems darbuotojams užtikrinamos palankesnės nei numatyta konvencijoje arba rekomendacijoje sąlygos.“(5) Tam tikros konvencijos nuostatos, susijusios su socialinio saugumo sistemų koordinavimu, priskiriamos išimtinei Bendrijos kompetencijai.(6) Bendrija negali ratifikuoti konvencijos, nes tik valstybės narės gali būti jos šalimis.(7) Todėl Taryba turėtų įgalioti valstybes nares, kurioms taikomos Bendrijos socialinės apsaugos sistemų koordinavimo taisyklės, grindžiamos Sutarties 42 straipsniu, ratifikuoti konvenciją Bendrijos interesų labui pagal šiame sprendime nustatytas sąlygas,PRIĖMĖ ŠĮ SPRENDIMĄ:1 straipsnisValstybės narės įgaliojamos ratifikuoti Tarptautinės darbo organizacijos 2007 m. Darbo žvejybos sektoriuje konvencijos, priimtos 2007 m. birželio 14 d., Bendrijos kompetencijai priklausančias dalis.2 straipsnisValstybės narės imasi reikalingų veiksmų, kad galėtų kuo skubiau, pageidautina iki 2012 m. gruodžio 31 d., deponuoti konvencijos ratifikavimo dokumentus Tarptautinio darbo biuro generaliniam direktoriui. Taryba iki 2012 m. sausio mėn. peržiūrės ratifikavimo eigą.3 straipsnisŠis sprendimas skirtas valstybėms narėms pagal Europos bendrijos steigimo sutartį.Priimta BriuselyjeTarybos varduPirmininkas [1] 2007 m. birželio 7 d. Sprendimu Nr. 2007/431/EB Taryba įgaliojo valstybes nares ratifikuoti Darbo jūroje konvenciją (OL L 161, 2007 6 22, p. 63).[2] OL C p.[3] OL C p.[4] TDO, Tarptautinė darbo konferencija, preliminarus protokolas, devyniasdešimt šeštoji sesija, Ženeva, 2007 m., Nr. 12 ir Nr. 25.[5] COM(2006) 249 galutinis ir Sec(2006) 643; 2767-ojo susitikimo 2006 m. lapkričio 30 d.–gruodžio 1 d. Tarybos išvados; 2007 m. gegužės 23 d. Europos Parlamento rezoliucija dėl deramo darbo visiems skatinimo.